CELEX: 62015CN0542
Language: et
Date: 2015-10-16 00:00:00
Title: Kohtuasi C-542/15: Eelotsusetaotlus, mille on esitanud Tribunale di Santa Maria Capua Vetere (Itaalia) 16. oktoobril 2015 – kriminaalasi Angela Manzo süüdistuses

18.1.2016   
            
            
               ET
            
            
               Euroopa Liidu Teataja
            
            
               C 16/18
            
         Eelotsusetaotlus, mille on esitanud Tribunale di Santa Maria Capua Vetere (Itaalia) 16. oktoobril 2015 – kriminaalasi Angela Manzo süüdistuses
   (Kohtuasi C-542/15)
   (2016/C 016/22)
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Santa Maria Capua Vetere
   
      Põhikohtuasja kriminaalmenetluse pool
   
   Angela Manzo
   
      Eelotsuse küsimused
   
   
               1.
            
            
               Kas [ELTL] artikleid 49 ja [56] ning võrdse kohtlemise põhimõtet ja tõhususe põhimõtet tuleb tõlgendada nii, et nendega on vastuolus liikmesriigi hasartmängualased õigusnormid, mis näevad kontsessioonide andmiseks ette uue hanke korraldamise (nagu on ette nähtud 26. aprilli 2012. aasta seaduse nr 44 [artikli 10 lõikes 9-octies) ning milles on sätestatud hankest majandusliku ja finantsseisundiga seotud nõuetele mittevastavuse tõttu kõrvaldamise tingimus, kuna nõuetele vastavuse tõendamiseks ei ole ette nähtud muud alternatiivi kui kahe eri finantsasutuse antud õiendi esitamine?
            
         
               2.
            
            
               Kas Euroopa Parlamendi ja nõukogu 31. märtsi 2004. aasta direktiivi 2004/18/EÜ (1) artiklit 47 tuleb tõlgendada nii, et sellega on vastuolus liikmesriigi hasartmängualased õigusnormid, mis näevad kontsessioonide andmiseks ette uue hanke korraldamise (nagu on ette nähtud 26. aprilli 2012. aasta seaduse nr 44 artiklis 9-octies) [ning milles on sätestatud hankest] majandusliku ja finantsseisundiga seotud nõuetele [mittevastavuse tõttu kõrvaldamise tingimus], kuna nõuetele vastavuse tõendamiseks ei ole ette nähtud muid dokumente ja alternatiive, nagu nõuavad rahvusvahelised õigusnormid?
            
         
               3.
            
            
               Kas [ELTL] artiklitega 49 ja [56] on vastuolus sellised siseriiklikud õigusnormid, mis faktiliselt välistavad mis tahes piiriülese tegevuse hasartmängualal, sõltumata selle tegevuse vormist ja konkreetselt (vastavalt kohtuotsuses Biasci jt, C-660/11 ja C-8/12, EU:C:2013:550, kasutatud sõnastusele) juhtudel, kus liikmesriigi territooriumil asuvate vahendajate suhtes võib avaliku korra huvides olla algatatud kohapealne kontroll?
            
         
      (1)  Euroopa Parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132).